পিয়ং ইয়াং
পিয়ং ইয়াং (কোরীয় ভাষায়: 평양) পূর্ব এশিয়ার রাষ্ট্র উত্তর কোরিয়ার রাজধানী শহর। প্রাদেশিক মর্যাদাবিশিষ্ট এই শহরটি কোরীয় উপদ্বীপের উত্তরভাগে অবস্থিত উত্তর কোরিয়া দেশটির পশ্চিম-মধ্য অংশে, তায়েদোং নদীর তীরে, কোরীয় উপসাগর (পীত সাগর) থেকে মূল ভূখণ্ডের ৪৮ কিলোমিটার অভ্যন্তরে একটি সমতল ভূমির উপরে অবস্থিত। শহরটি এখান থেকে উত্তর ও পূর্ব দিকে অনুচ্চ কিছু পর্বতমালার দিকে বিস্তৃত হয়েছে।
নরওয়ে
নরওয়ে (নরওয়েজীয় Norge "নোর্গা" বা Noreg "নোরেগ্‌") ইউরোপ মহাদেশের একটি রাজতান্ত্রিক রাষ্ট্র, যার সরকারি নাম "নরওয়ে রাজ্য" (নরওয়েজীয় Kongeriket Norge "কুঙেরিকেৎ নোর্গা" বা Kongeriket Noreg "কুঙেরিকেৎ নোরেগ্‌")। এর রাজধানী শহরের নাম অসলো (নরওয়েজীয় Oslo "উষ্‌লু")। এখানে সাংবিধানিকভাবে রাজতন্ত্র প্রচলিত।